Ný ljósmyndasýning er komin á heimasíðu Héraðsskjalasafns Austfirðinga , www.heraust.is . Nefnist sýningin einfaldlega Vorsýning . Samkvæmt venju hefur Arndís Þorvaldsdóttir haft veg og vanda af gerð sýningarinnar . Líkt og jafnan áður er leitað til sýningargesta eftir upplýsingum um einstaka myndir í sýningunni . Á vorsýningu ljósmyndasafnsins er víða leitað fanga . Birtar eru nokkrar myndir frá skíðamóti Austurlands sem haldið var á Fagradal í byrjun áttunda áratugar 20. aldar . Myndirnar tók Jón Ásgeir Jónsson pípulagningarmaður sem um skeið var búsettur á Egilsstöðum . Margt af því fólki sem þar sést er óþekkt og eru upplýsingar þegnar með þökkum ( í síma 471 1417 eða á netfangið arndis@heraust.is ) . Undan farin ár hefur Sólveig Sigurðardóttir á Seyðisfirði verið óþreytandi við söfnun mynda og skannað fjölda þeirra inn á diska . Úr þessum söfnum hafa m.a. verið valdar myndir sem sýna þá samgönguerfiðleika sem menn áttu við að etja á Fjarðarheiði fyrir fáeinum áratugum . Einnig eru myndir frá mannlífi á Seyðisfirði í leik og starfi . Þá eru dregnar fram nokkrar fjölskyldu - og fermingarmyndir á ýmsum tíma .